2018.gada \_\_. \_\_\_\_ Noteikumi Nr. \_\_\_\_\_\_\_

Rīgā (prot. Nr. \_\_  \_\_. §)

**Grozījumi Ministru kabineta 2017.gada 7.decembra noteikumos Nr.74 “Jaunuzņēmumu atbalsta programmu pieteikšanas un administrēšanas kārtība”**

*Izdoti saskaņā ar Jaunuzņēmumu darbības atbalsta likuma*

*13. panta otro daļu, 17. panta otro daļu un 21. panta trešo daļu*

Izdarīt Ministru kabineta 2017.gada 7.februāra noteikumos Nr.74 “Jaunuzņēmumu atbalsta programmu pieteikšanas un administrēšanas kārtība” (Latvijas Vēstnesis, 2017, 44.nr.) šādus grozījumus:

1. Izteikt noteikumu 3.1.2. apakšpunktu šādā redakcijā:

“3.1.2. atbalsta programmā pieteiktā darba ņēmēja apliecinājumu, ka darba attiecību laikā netiks gūti citi ienākumi atbilstoši [Jaunuzņēmumu darbības atbalsta likuma](https://likumi.lv/ta/id/287272-jaunuznemumu-darbibas-atbalsta-likums" \t "_blank) [11.](https://likumi.lv/ta/id/287272-jaunuznemumu-darbibas-atbalsta-likums" \l "p11" \t "_blank) panta pirmās daļas 1. punktā noteiktajam;”

2. Svītrot 3.1.7.apakšpunktu;

3. Papildināt noteikumus ar 3.1.8. apakšpunktu šādā redakcijā:

“3.1.8.  deklarācija par komercsabiedrības atbilstību mazajai (sīkajai) vai vidējai komercsabiedrībai, kas sagatavota atbilstoši normatīvo aktu prasībām par kārtību kādā komercsabiedrības deklarē savu atbilstību mazās (sīkās) un vidējās komercsabiedrības statusam. Prasība attiecas uz jaunuzņēmumu, kas piesakās uz [Jaunuzņēmumu darbības atbalsta likuma](https://likumi.lv/ta/id/287272-jaunuznemumu-darbibas-atbalsta-likums" \t "_blank) 7.pantā minēto atbalsta programmu.’’

4. Izteikt noteikumu 3.2.1 un 3.2.2. apakšpunktus šādā redakcijā:

“3.2.1. kvalificētā riska kapitāla investora ieguldījums atbilst Jaunuzņēmumu darbības atbalsta likuma 1.pantā noteiktajai agrīnās stadijas riska kapitāla ieguldījuma definīcijai un tas veikts Jaunuzņēmumu darbības atbalsta likuma 4.panta 1.punktā vai 10.panta 1.1 daļā noteiktajā apjomā.”

3.2.2. šo noteikumu 3.2.1. apakšpunktā minētais ieguldījums veikts ne vēlāk kā 24 mēnešus pirms jaunuzņēmuma pieteikuma iesniegšanas dalībai atbalsta programmās. Konvertējamā aizdevuma gadījumā par ieguldījumu tiek uzskatīta diena, kad noslēgts konvertējumā aizdevuma līgums.”

5. svītrot 3.4.apakšpunktu;

6.Izteikt noteikumu 6.2. apakšpunktu šādā redakcijā:

“6.2 dokumenta kopiju, kas apliecina, ka riska kapitāla investors reģistrēts kā alternatīvo ieguldījumu fonds, ja pieteikumu iesniedz atbilstoši Jaunuzņēmumu darbības atbalsta likuma 5. panta pirmās daļas 1.punktam;”

7. Papildināt noteikumus ar 6.3., 6.4. un 6.5. punktu šādā redakcijā:

“6.3. apliecinājumu par īstenotajiem pieciem akcelerācijas programmas uzsaukumiem, ja pieteikumu iesniedz atbilstoši Jaunuzņēmumu darbības atbalsta likuma 5.panta pirmās daļas 2.punktam;

6.4. fiziskās personas komercdarbības pieredzes aprakstu par savu darbību kā kapitālsabiedrības vadītajam vai valdes loceklim un bankas kontu izrakstu, kas apliecina, ka ieguldījumi veikti no investoram piederošiem līdzekļiem, ja pieteikumu iesniedz atbilstoši Jaunuzņēmumu darbības atbalsta 5. panta pirmās daļas 3. punktam;

6.5. investora kapitāla daļu turētāju, kuriem kopā vai atsevišķi pieder vairāk nekā 50 procenti kapitāla daļu un kur katrs veicis ieguldījumus atbilstoši Jaunuzņēmumu darbības atbalsta likuma 5. panta pirmās daļas 4.punktam, apliecinājumu:

6.5.1 ka veiktie ieguldījumi atbilst Jaunuzņēmumu darbības atbalsta likuma 1.pantā noteiktajai agrīnās stadijas riska kapitāla ieguldījuma definīcijai un 5.panta 4.punkta prasībām;

6.5.2. ka pēc administrējošās iestādes pieprasījuma, tiks sniegta patiesa informācija un dokumenti, kas apliecina veikto ieguldījumu atbilstību [Jaunuzņēmumu darbības atbalsta likuma](https://likumi.lv/ta/id/287272-jaunuznemumu-darbibas-atbalsta-likums" \t "_blank) 1.pantā noteiktajai agrīnās stadijas riska kapitāla ieguldījuma definīcijai un [5.panta](https://likumi.lv/ta/id/287272-jaunuznemumu-darbibas-atbalsta-likums" \l "p5" \t "_blank) prasībām.”

8.Izteikt noteikumu 8. punktu šādā redakcijā:

“8. Ja informācija jaunuzņēmuma vai riska kapitāla investora dokumentos ir nepilnīga vai neprecīza, administrējošā iestāde vai komisija rakstiski pieprasa iesniegt papildu informāciju vai precizēt esošo. Adresāts piecu darbdienu laikā pēc vēstules saņemšanas iesniedz nepieciešamo informāciju komisijas sekretariātā.”

9.Papildināt noteikumus ar 14. 1 punktu šādā redakcijā:

“14.1.1 Pēc šo noteikumu 14.1.apakšpunktā minētā lēmuma pieņemšanas administrējošā iestāde ar jaunuzņēmumu slēdz līgumu par piešķirtās atbalsta programmas īstenošanas kārtību.

10.Svītrot noteikumu 22.2 apakšpunktu.

11. Svītrot noteikumu 23.punktu.

12. Svītrot noteikumu 25.3 punktu.

13. Izteikt 27.punktu šādā redakcijā:

“27. Ja administrējošā iestāde konstatē, ka jaunuzņēmumam ir nepamatoti izmaksāts atbalsts, tai skaitā pārsniegts *de minimis* atbalsta maksimālais apmērs, tā uzdod jaunuzņēmumam nepamatoti izmaksāto atbalstu atmaksāt, kā arī, ja turpmāka atbalsta sniegšana saskaņā ar normatīvajiem aktiem nav iespējama, ierosina atcelt jaunuzņēmuma dalību atbalsta programmā. Jaunuzņēmumam ir pienākums 10 darbdienu laikā no attiecīga paziņojuma saņemšanas dienas atmaksāt administrējošajai iestādei nepamatoti izmaksāto atbalstu vai vienoties ar administrējošo iestādi par nepamatoti izmaksātā atbalsta atmaksas grafiku.”

14.papildināt noteikumus ar 29.punktu šādā redakcijā:

“29. Jaunuzņēmumam ir pienākums īstenot atbalsta programmu atbilstoši normatīvajiem aktiem, pieteikumam un šo noteikumu 14.1 punktā minētā līguma nosacījumiem.”

15. Izteikt 1.pielikumu jaunā redakcijā (1.pielikums);

16. Svītrot 2.pielikumu.

17. Izteikt 3.pielikumu jaunā redakcijā (2.pielikums);

Ministru prezidents M. Kučinskis

Ministru prezidenta biedrs,

ekonomikas ministrs A. Ašeradens

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J.Stinka

M.Ambrēna, 67013061

Madara.Ambrena@em.gov.lv